Predkladacia správa 

Podľa § 13 ods. 1 zákona č. 400/2009 Z. z. o štátnej službe a o zmene a doplnení niektorých zákonov (ďalej len „zákon o štátnej službe“) vedúceho služobného úradu v služobnom úrade, ktorým je ministerstvo, vymenúva a odvoláva vláda na návrh príslušného ministra.

V zmysle § 83 ods. 4 funkčný plat na účely zákona o štátnej službe je aj plat vo výške platu poslanca národnej rady, ktorý patrí štátnemu zamestnancovi vo verejnej funkcii v služobnom úrade, ktorým je ministerstvo, a vedúcemu ostatného ústredného orgánu štátnej správy; tomuto štátnemu zamestnancovi nepatria platové náležitosti podľa § 81 písm. b) až f) a § 82 zákona o štátnej službe.

Na základe § 108 ods. 1 zákona o štátnej službe štátnemu zamestnancovi vo verejnej funkcii určí plat ten, kto ho zvolil, vymenoval alebo poveril, ak osobitný predpis neustanovuje inak. 

V nadväznosti na uvedené sa vláde Slovenskej republiky predkladá návrh na určenie platových náležitostí Pavlovi Lazúrovi, vedúcemu služobného úradu Ministerstva zdravotníctva SR s účinnosťou od 1. novembra 2009.

Materiál vzhľadom na jeho charakter nebol predmetom medzirezortného pripomienkového konania a nemá finančný, ekonomický ani enviromentálny vplyv, vplyv na zamestnanosť a na podnikateľské prostredie.